ভোল্টা হ্রদ

বিশ্বের বৃহত্তম কৃত্রিম জলাধার ভোল্টা হ্রদ ঘানার আকোসম্বো বাঁধের সাথে সংযুক্ত এবং এখানকার জলবিদ্যুত শক্তিকেন্দ্রের মাধ্যমে যথেষ্ট পরিমাণে বিদ্যুত উতপন্ন হয়, যা ঘানার শক্তি চাহিদাকে পূরণ করে। হ্রদটি সম্পূর্ণরূপে ঘানার মধ্যে অবস্থিত এবং এর পৃষ্ঠতলের আয়তন ৮,৫০২ বর্গকিলোমিটার (৩,২৮৩ মা২; ২১,০১,০০০ একর) । এটি দক্ষিণের আকোসম্বো থেকে দেশের উত্তর অংশে বিস্তৃত। ভোল্টা হ্রদ প্রধান মেরিডিয়ান (গ্রিনউইচ) বরাবর অবস্থিত, এবং নিরক্ষীয় অঞ্চলের মাত্র ছয় ডিগ্রি উত্তর অক্ষাংশে রয়েছে । হ্রদের উত্তরপ্রান্তের সীমানা ইয়াপেই শহরের কাছাকাছি এবং এর দক্ষিণপ্রান্তের সীমানা ইয়াপেই থেকে ৫২০ কিলোমিটার দক্ষিণে আকোসম্বো বাঁধের চূড়াতে অবস্থিত। আকোসম্বো বাঁধটি শ্বেত ভোল্টা নদী এবং কৃষ্ণ ভোল্টা নদী উভয়কেই ধরে রেখেছে, যা হ্রদটি নির্মাণের পূর্বে হ্রদের ঠিক মাঝখানে মিলিত হয়ে ভোল্টা নদী তৈরি করত। বর্তমানে ভোল্টা নদী বাঁধের পাওয়ার হাউস এবং স্পিলওয়েগুলির আউটলেট থেকে উতসারিত হয় দক্ষিণ ঘানার মধ্যে দিয়ে প্রবাহিত হয়ে আটলান্টিক মহাসাগরে মিশে গিয়েছে। হ্রদের অভ্যন্তরে প্রধান দ্বীপগুলি হ'ল ডোডি, বামন এবং কেপর্ভ। দিগিয়া জাতীয় উদ্যানটি হ্রদের পশ্চিম তীরে অবস্থিত। হ্রদটি আকোসম্বো বাঁধ দ্বারা গঠিত, যা প্রাথমিকভাবে ভূতাত্ত্বিক অ্যালবার্ট আর্নেস্ট কিটসন ১৯১৫ সালে নির্মাণের পরিকল্পনা করেছিলেন। তবে নির্মাণকাজ বহু বছর পরে ১৯৬১ সালে শুরু হয় এবং ১৯৬৫ সালে সম্পূর্ণ হয়। হ্রদটি নির্মাণের জন্যে প্রায় ২০০,০০০ গৃহপালিত গবাদি পশুসহ ৭৮০০০ লোককে স্থানান্তরিত করা হয়েছিল, বিভিন্ন নতুন শহর ও গ্রামে। প্রায় ১২০টি বৃহত স্থাপনা ধ্বংস করা হয়েছিল এবং ৩,০০০ বর্গমাইল (৭,৮০০ কিমি২) অঞ্চল প্লাবিত হয়েছিল। আকোসম্বো বাঁধটি দেশের অধিকাংশ অঞ্চলে বিদ্যুত সরবরাহের পাশাপাশি টোগো, বেনিন এবং আশেপাশের দেশগুলিতে বিদ্যুত রফতানি করে এবং এর মাধ্যমে ঘানা যথেষ্ট বৈদেশিক মুদ্রা অর্জন করে। ভোল্টা হ্রদ জলপথ পরিবহনের জন্যও গুরুত্বপূর্ণ এবং গণপরিবহনের পাশাপাশি প্রচুর পরিমাণে মালপত্রও পরিবহন করে। যেহেতু বিশাল হ্রদটি একটি গ্রীষ্মমণ্ডলীয় অঞ্চলে অবস্থিত, তাই হ্রদের জল প্রাকৃতিকভাবেই সারা বছর উষ্ণ থাকে। ভাল ব্যবস্থাপনার ফলে, ভোল্টা হ্রদ মৎস্যচাষের উপযুক্ত এবং এখানে প্রভূত মাছ পাওয়া যায়। এই হ্রদটি যথেষ্ট পর্যটক আকর্ষণ করে এবং পর্যটকরা ভোল্টা হ্রদের সাথে ডোডি দ্বীপটিও ঘুরে দেখেন । সাম্প্রতিক ঘটনাবলীগুলির মধ্যে রয়েছে ভোল্টা হ্রদের অন্তর্গত ডুবে যাওয়া বনভূমি থেকে নিমজ্জিত কাঠ সংগ্রহের বৃহত আকারের উদ্যোগ। এই প্রকল্পটি অতিরিক্ত বনভূমি বা বিদ্যমান বনাঞ্চলের ধ্বংসের প্রয়োজন ছাড়াই উচ্চমানের গ্রীষ্মমণ্ডলীয় কাঠের ফলন দেয় এবং ওয়েন ডানের মতে, "বিশ্বের পরিবেশগতভাবে টেকসই প্রাকৃতিক গ্রীষ্মমণ্ডলীয় কাঠের সবচেয়ে বড় উৎস উৎপন্ন করতে পারে।" ঘানার মালিকানাধীন সংস্থা আন্ডারওয়াটার ফরেস্ট রিসোর্সগুলি বিশ্ব বাজারে এই কাঠটি সহজলভ্য করার জন্যে চুক্তিবদ্ধ হয়েছে। [তথ্যসূত্র প্রয়োজন] এই অঞ্চলের জন্য বৈদেশিক মুদ্রা উৎপাদন এবং প্রাথমিক অর্থনৈতিক ক্রিয়াকলাপ হিসাবে মাছ ধরার উপর স্থানীয়দের নির্ভরতা হ্রাস করার পাশাপাশি নিমজ্জিত গাছগুলি অপসারণ হ্রদে নৌচলাচলের সম্ভাবনার উন্নতি করছে এবং সুরক্ষা বাড়ছে। আনুমানিক ৭০০০ থেকে ১০০০০ শিশু ভোল্টা হ্রদের মৎস্যশিকার শিল্পে কাজ করে। দ্য গার্ডিয়ান এবং সিএনএন ফ্রিডম প্রজেক্ট তাদের চাকরির প্রকৃতিকে শিশুশ্রম বলে বর্ণনা করেছে। যদিও বেটি মেনসাহ এবং একাডেমিক স্যামুয়েল ওকায়ারের মতে এটি স্থানীয় শিশু কিশোরদের শিক্ষানবিশীর মাধ্যমে স্বনির্ভরতার প্রথম ধাপ, কোনভাবেই শিশু শ্রম বা দাসত্ব নয়। ভোল্টা হ্রদেরএকটি ফেরি ভোল্টা হ্রদের ছবি। আকোসম্বো বন্দরের স্বাক্ষর। ভোল্টা হ্রদের ফ্লোরা ডোডি দ্বীপের বন্দর ডোডি প্রিন্সেস । "Lake Volta, Ghana"। Visible Earth। NASA। সংগ্রহের তারিখ ৭ মার্চ ২০১৮।  "Largest, Tallest, Biggest, Shortest"। McqsPoint। McqsPoint। ৯ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  "Dodi Island cruises"। secureserver.net। ২০১০-১০-৩১ তারিখে মূল থেকে আর্কাইভ করা।  "Lake Volta | lake, Ghana"। Encyclopedia Britannica (ইংরেজি ভাষায়)। সংগ্রহের তারিখ ২০২০-০৯-১০।  "Harvesting an Underwater Forest"। Archived from the original on মার্চ ৪, ২০১২। সংগ্রহের তারিখ ২৮ মে ২০১১। উদ্ধৃতি শৈলী রক্ষণাবেক্ষণ: ইউআরএল ফিট নয় (link) "Sons for Sale"। www.theguardian.com।  Okyere, Samuel (১৮ মার্চ ২০১৯)। "How CNN reported on 'child slaves' who were not really enslaved"। AlJazeera। সংগ্রহের তারিখ ৩০ জুলাই ২০১৯।